Jelgavā, 2024. gada 26. septembrī (prot. Nr.12, 2p.)

**JELGAVAS VALSTSPILSĒTAS PAŠVALDĪBAS 2024. GADA 26. SEPTEMBRA**

**SAISTOŠIE NOTEIKUMI NR.24-31**

**“GROZĪJUMI JELGAVAS VALSTSPILSĒTAS PAŠVALDĪBAS 2024. GADA 25. APRĪĻA SAISTOŠAJOS NOTEIKUMOS Nr.24-11 “SOCIĀLĀS GARANTIJAS PILNGADĪBU SASNIEGUŠAJAM BĒRNAM BĀRENIM UN BEZ VECĀKU GĀDĪBAS PALIKUŠAM BĒRNAM JELGAVAS VALSTSPILSĒTAS PAŠVALDĪBĀ””**

*Izdoti saskaņā ar* *likuma “Par palīdzību dzīvokļa jautājumu*

*risināšanā”* [*25.2 panta*](https://likumi.lv/ta/id/56812-par-palidzibu-dzivokla-jautajumu-risinasana#p14) *pirmo un piekto daļu, un Ministru*

*kabineta 2005. gada 15. novembra noteikumu Nr. 857*

*“Noteikumi par sociālajām garantijām un atbalstu*

*bārenim un bez vecāku gādības palikušajam bērnam,*

*kurš ir ārpusģimenes aprūpē, kā arī pēc ārpusģimenes aprūpes*

*beigšanās” 24.1, 24.9, 24.11, 24.13 un 24.14 punktu*

1. Izdarīt Jelgavas valstspilsētas pašvaldības 2024. gada 25. aprīļa saistošajos noteikumos Nr. 24-11 “Sociālās garantijas pilngadību sasniegušajam bērnam bārenim un bez vecāku gādības palikušam bērnam Jelgavas valstspilsētas pašvaldībā” (turpmāk – noteikumi) (Latvijas Vēstnesis, 2024, 91. nr.) šādus grozījumus:
   1. grozīt noteikumu izdošanas tiesisko pamatojumu un izteikt to šādā redakcijā:

“Izdoti saskaņā ar likuma “Par palīdzību dzīvokļa jautājumu risināšanā” [25.2 panta](https://likumi.lv/ta/id/56812-par-palidzibu-dzivokla-jautajumu-risinasana#p14) pirmo un piekto daļu, un Ministru kabineta 2005. gada 15. novembra noteikumu Nr. 857 “Noteikumi par sociālajām garantijām un atbalstu bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 24.1, 24.9, 24.11, 24.13 un 24.14 punktu ”;

* 1. noteikumu 12.punktu izteikt šādā redakcijā:

“12. Ja pilngadību sasniegušais bārenis apgūst vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmu, JSLP izmaksā pabalstu ikmēneša izdevumiem Latvijas Republikas normatīvajos aktos noteiktā minimālo ienākumu sliekšņa apmērā (noapaļots līdz pilniem euro), bet personām ar invaliditāti kopš bērnības 30 procentu apmērā (noapaļots līdz pilniem euro) no ienākumu mediānas.”;

* 1. noteikumu 13.punktu izteikt šādā redakcijā:

“13. Ja pilngadību sasniegušais bārenis apgūst augstākās izglītības programmu, JSLP izmaksā pabalstu ikmēneša izdevumiem, Latvijas Republikas normatīvajos aktos noteiktā minimālo ienākumu sliekšņa apmērā (noapaļots līdz pilniem euro), bet personām ar invaliditāti kopš bērnības 30 procentu apmērā (noapaļots līdz pilniem euro) no ienākumu mediānas. Pabalsta izmaksu aptur studiju pārtraukuma laikā un to atjauno, ja studijas tiek atsāktas. Par studiju pārtraukšanu studiju procesu regulējošajos normatīvajos aktos noteiktajā kārtībā pilngadību sasniegušajam bārenim ir pienākums nekavējoties informēt JSLP.”;

* 1. papildināt noteikumus ar II.1 nodaļu šādā redakcijā:

**“II.1 Atbalsta pasākumi**

18.1 Atbalsta pasākumu veidi:

18.11.sociālā mentora pakalpojums līdz trim stundām nedēļā socializēšanās un patstāvības prasmju apguvei. Nodrošinot šo pakalpojumu sociālais mentors organizē biheiviorālo pārmaiņu motivējošos pasākumus, apmaksājot ēdināšanu, kultūras pasākumus, sporta nodarbības un cita veida motivācijas pasākumus, nepārsniedzot 30 *euro* mēnesī;

18.12.  pabalsts 3,29 *euro* dienā finanšu pratības apguvei. Piešķirot šo pabalstu, JSLP piešķir arī vismaz vienu no šo noteikumu 18.11. un 18.13. apakšpunktā minētajiem atbalsta pasākumiem;

18.13.  atbalsta grupas dažādu sociālo prasmju un iemaņu apguvei vienu reizi mēnesī.

18.2 Atbalstapasākumus saņem saskaņā ar Latvijas Republikas normatīvajos aktos noteikto kārtību un tos noteikumu 3.punktā noteiktajā kārtībā pieprasa:

18.2.1. noteikumu 2.punktā minēta persona, kura ir paudusi vēlmi saņemt attiecīgo atbalstu un pēc pilngadības sasniegšanas uzturēties pie tā paša vai cita ārpusģimenes aprūpes pakalpojumu sniedzēja, ja aizbildnis, audžuģimene vai specializētā audžuģimene tam ir piekritusi un persona uzturas pie attiecīgā pakalpojuma sniedzēja, pamatojoties uz JSLP izvērtējumu:

18.21.1. līdz 21 gada vecuma sasniegšanai;

18.21.2. līdz 24 gadu vecuma sasniegšanai, ja persona mācās vispārējās izglītības vai profesionālās izglītības iestādē vai studē augstākajā izglītības iestādē, tostarp koledžā;

18.22. pilngadīga persona, kura līdz adopcijas nodibināšanai ir atradusies ārpusģimenes aprūpē un attiecībā uz kuru tiesa ir atcēlusi adopciju:

18.22.1. līdz 21 gada vecuma sasniegšanai;

18.22.2. līdz 24 gadu vecuma sasniegšanai, ja tā mācās vispārējās izglītības vai profesionālās izglītības iestādē vai studē augstākajā izglītības iestādē, tostarp koledžā.

18.3 Lēmumu par atbalsta pasākumu, kas noteikts noteikumu 18.1 punktā, piešķiršanu vai atteikumu tos piešķirt pieņem JSLP vadītājs ne vēlāk kā mēneša laikā no dienas, kad saņemts iesniedzēja iesniegums JSLP.

18.4 Noteikumu 18.12. apakšpunktā minēto pabalstu izmaksā pēc JSLP vadītājas lēmuma pieņemšanas līdz kārtējā mēneša 15. vai 30. datumam.

18.5 Iesniedzēja pienākums ir nekavējoties ziņot JSLP par izmaiņām apstākļos, kuri bija par pamatu atbalsta saņemšanai.”;

* 1. papildināt 20. punktā pēc vārda “garantiju” ar vārdiem “un atbalsta pasākumu”.

1. Noteikumi piemērojami ar 2024.gada 1. oktobri.

Domes priekšsēdētāja vietniece R.Vectirāne